ཡུལ་ཤུལ་གྲོང་ཁྱེར་གྱིས་གསོ་སྤེལ་དང་ཐོན་ལས་འཕེལ་རྒྱས་དེ་དབུལ་ཐར་གྱི་གཞི་རྩའི་བྱེད་ནུས་དང་ཐབས་ལམ་གལ་ཆེན་དུ་བརྩིས་ཤིང་།གྲོང་ཁྱེར་ཡོངས་ཀྱི་ཐོན་ཁུངས་ཀྱི་ཁྱད་སྟོབས་ལ་གཞིགས་ཏེ་ཐོན་ལས་རྨང་གཞི་དང་ཚོང་རའི་བར་སྟོང་།ཁོར་ཡུག་གི་ཤོང་ཚད།རྣམ་པ་གསར་བའི་བདག་གཉེར་དོ་དམ་ནུས་པ་དང་དབུལ་ཕོངས་ཁྱིམ་ཚང་གི་འཕེལ་རྒྱས་ཐོན་ལས་བཅས་ཀྱི་དགོས་མཁོ་ལྟར།ཤུགས་ཆེན་པོས་ཞིང་ཕྱུགས་དང་འདེབས་འཛུགས།གནས་སྐོར།ཉོ་འཚོང་སོགས་ཁྱད་ལྡན་དབུལ་སྐྱོར་ཐོན་ལས་གསར་སྤེལ་བྱས།ཁྲི་འདུ་རྫོང་གིས་རྫོང་ཡོངས་ཀྱི་ཕྱུགས་ལས་འཕེལ་རྒྱས་ཀྱི་གནས་ཚུལ་ལ་གཞིགས་ཏེ།སྔོན་ལ་ཆ་རྐྱེན་ཅུང་བཟང་བའི་ཕྱུགས་ལས་ས་ཁུལ་དུ་ཁྱིམ་ཚང་ཉི་ཤུ་རེ་ཚན་སྐོར་གཅིག་ཡིན་པའི་ཕྱུགས་ཟོག་མཉམ་འཚོ་མཉམ་ལས་བྱེད་པའི་རུ་ཁག་དགུ་བཅུ་གོ་གསུམ་བཙུགས་ཏེ་དངོས་ཕུང་དཔལ་འབྱོར་གྱི་རྩ་འཛུགས་གྲུབ་པར་བྱས་ནས།མི་དམངས་མང་ཚོགས་ཀྱི་ཚོང་རའི་དཔལ་འབྱོར་གྱི་བསམ་ཚུལ་ལྟར་དུ་ཕྱུགས་ལས་བདག་གཉེར་དོ་དམ་བྱེད་པར་སྣེ་ཁྲིད་བྱས་ཏེ།ངལ་རྩོལ་ནུས་ཤུགས་བཅིངས་འགྲོལ་དང་ངལ་རྩོལ་པ་ལྷག་མར་ལག་རྩལ་གསོ་སྦྱོང་བྱེད་པ་དང་ཕྱི་ཕྱོགས་སུ་ཞོར་ལས་སུ་འགྲོ་བའི་ཤུགས་ཚད་ཆེ་རུ་བཏང་སྟེ་ངལ་རྩོལ་ཡོང་སྒོ་ཇེ་མང་དུ་བཏང་།དེ་དང་མཉམ་དུ།ཧུར་བརྩོན་ཆེན་པོས་རིག་གནས་ཀྱིས་དབུལ་སྐྱོར་བྱེད་པའི་བཞུད་ལམ་གསར་བ་འཚོལ་ཞིབ་བྱས་ཏེ་དབུལ་སྐྱོར་མཁྲེགས་གཏོར་བྱ་བར་སྟོབས་དང་ལྡན་པའི་བསམ་བློའི་སྒུལ་ཤུགས་འདོནས་སྤྲོད་བྱས་ནས།མང་ཚོགས་ཀྱི་རིག་གནས་ཡིད་ཆེས་དང་རིག་གནས་རང་རྟོན་བསམ་བློར་སྐུལ་འདེད་བྱས།